b'\n_START_ARTICLE_\nSotilaspastori\n_START_PARAGRAPH_\nSotilaspastori on Suomen Puolustusvoimien palveluksessa oleva kirkon virkaan vihitty pappi. _NEWLINE_Papin ty\xc3\xb6t\xc3\xa4 puolustusvoimissa kutsutaan kirkolliseksi ty\xc3\xb6ksi. Sotilaspastori ei ole varsinainen sotilasarvo vaan palvelusarvo, joka rinnastetaan kapteeniin tai kapteeniluutnanttiin. Palvelusarvon lis\xc3\xa4ksi kullakin sotilaspastorilla on oma henkil\xc3\xb6kohtainen sotilasarvonsa, joka voi olla periaatteessa mik\xc3\xa4 tahansa. Useimmat sotilaspapit ovat kuitenkin reserviupseereita. Sotilaspapin ty\xc3\xb6 on julistusta, opetusta ja sielunhoitoa. N\xc3\xa4ihin liittyen ty\xc3\xb6h\xc3\xb6n kuuluvat kirkolliset toimitukset ja toiminta sota-, ampuma- ja kertausharjoituksissa, yhteydenpito eri tahoille ja esikuntaty\xc3\xb6 sek\xc3\xa4 kaatuneiden huolto. Konfirmoimattomille varusmiehille voivat sotilaspapit j\xc3\xa4rjest\xc3\xa4\xc3\xa4 heid\xc3\xa4n halutessaan rippikoulun._NEWLINE_Sotilaspastorin teht\xc3\xa4v\xc3\xa4n\xc3\xa4 on my\xc3\xb6s k\xc3\xa4yd\xc3\xa4 hengellisi\xc3\xa4 keskusteluja varusmiesten kanssa sek\xc3\xa4 auttaa heit\xc3\xa4 el\xc3\xa4m\xc3\xa4n t\xc3\xa4rkeiss\xc3\xa4 ja kipeiss\xc3\xa4 asioissa. Keskustelut voivat sivuta muitakin aiheita. Sotilaspappi on virkansa puolesta tietoonsa saamistaan asioista vaitiolovelvollinen._NEWLINE_Sotilaspappia kutsutaan sotilasslangissa esimerkiksi piruntorjujaksi, piruntorjuntaupseeriksi tai -p\xc3\xa4\xc3\xa4llik\xc3\xb6ksi, tai "Jumalasta seuraavaksi".'